GiliGold/VAD_KnessetCorpus huggingface dataset:
<רותם פלג: בסך הכול אני חושב שאם מסתכלים על התוצאות בשטח – התוצאות טובות מאוד.
<רותם פלג: ראיה לכך היא הבקשות של רשויות מקומיות להיכלל בתוכנית הזאת.
<רותם פלג: אני לא יודע כמה אנשים פה זוכרים את תחילת הדרך, אבל תחילת הדרך לא היתה כל-כך פשוטה ולא היה כזה ביקוש להיכנס לתוכנית.
<רותם פלג: מבחינת הקריטריונים של הכללת רשויות מקומיות בתוכנית – אנחנו עובדים על בסיס כללים שקבעה לנו הממשלה, שנקבעו בהחלטת ממשלה.
<רותם פלג: אולי נבקש אחרי כן מאיתן הורן לפרט.
<רותם פלג: בגדול, הקריטריון הבסיסי הוא רמת העבירות המתבצעות, עבירות שנוגעות לשיטור העירוני באותן רשויות מקומיות, עם תמהיל של רשויות מקומיות חלשות וחזקות, מן המרכז הדרום והצפון.
<רותם פלג: זה בגדול מה שמכווין אותנו בקביעה איך רשויות מקומיות נכנסות לתוכנית.
<רותם פלג: בסבב הקודם הכנסנו כלל נוסף, שבעצם התחיל לפעול רק לאחרונה, אז עוד קצת קשה לנו להביא תובנות לגביו.
<רותם פלג: בעצם שינינו את התמהיל בין שוטרים לפקחים כדי לאפשר לרשויות מקומיות חלשות להתמודד עם העלויות שנובעות מהתוכנית הזאת.
<רותם פלג: בעצם הקלנו על רשויות מקומיות חלשות והכבדנו במידה מסוימת על רשויות מקומיות חזקות על מנת שכולן יוכלו להיכלל ולהיות חלק מן התוכנית הזאת.
<רותם פלג: למרות שאני חייב להגיד שגם בסבבים הראשונים היו רשויות מקומיות חלשות בתוך התוכנית והן הצליחו לעמוד בזה יפה.
מירי רגב: פשוט מצחיק שמי שחזק מקבל יותר ביטחון ומי שחלש לא מקבל.
מירי רגב: בסופו של דבר זה לא מצמצם את הפער אלא להיפך, מחליש את החלשים ומחזק את החזקים.
<רותם פלג: גברתי יושבת-ראש הוועדה, זה בדיוק מה שתיקנו בסבב האחרון.
<רותם פלג: שינינו את התמהיל כך שלגבי רשויות מקומיות חלשות בעצם אנחנו מממנים חלק גדול יותר מהעלות שלהן, ולגבי רשויות מקומיות חזקות ההיפך.
<רותם פלג: דרך אגב, זה כבר היה בהחלטת הממשלה הראשונה, פשוט היה קשה ליישם את זה במודל הקודם.
<רותם פלג: שינינו את המודל וכרגע התחלנו לעבוד לפי המודל המתוקן ובינתיים עושה רושם שהוא עובד כשורה.
<רותם פלג: אני מקווה שעד הסבב הבא גם נוכל להביא תובנות.
מירי רגב: לא רק תוכלו.
מירי רגב: אתם תביאו, כי אם לא – לא נאשר את הפעם הבאה.
<רותם פלג: אם יחלוף מספיק זמן נוכל להביא תובנות.
<רותם פלג: פרדס חנה כרכור יוצאת מן התוכנית פשוט לאור העובדה שהיא אמרה שהיא לא רוצה להיות כלולה בה.
<רותם פלג: לכן החלטנו להוציא אותה.
<רותם פלג: אנחנו כבר שומעים דיבורים.
<רותם פלג: במידה ופרדס חנה כרכור תרצה ותהיה רצינית נוכל להכניס אותה בסבבים הבאים.
<רותם פלג: עשינו את זה כבר, אם את זוכרת, עם שפרעם.
<רותם פלג: את שפרעם הוצאנו- - -
מירי רגב: ראיתי שהפעם היא נכללת.
<רותם פלג: בדיוק, היא כבר היתה ברשימת הרשויות המקומיות של 2014 והחזרנו אותה.
<רותם פלג: כך שאנחנו יודעים להוציא ולהכניס רשויות מקומיות.
<רותם פלג: בסך הכול יש לנו גמישות בכללים שלנו.
<רותם פלג: לגבי הקריטריונים, אולי תרצו שאיתן הורן ירחיב על כך.
מירי רגב: לגבי פרדס חנה כרכור ענית תשובה.
מירי רגב: תתייחס לקריטריונים וגם תציג סטטוס, תמונת מצב, מה שביקש חבר הכנסת צור.
<איתן הורן: היום אני רע"ן תכנון בכבאות.
<איתן הורן: עד לאחרונה הייתי ראש תחום מדיניות ותכנון אסטרטגי במשרד לביטחון פנים ועסקתי בתחום.
<רותם פלג: מבחינתנו הוא עדיין בתחום המדיניות במשרד לביטחון פנים.
מירי רגב: משלמים לו שתי משכורות?
<איתן הורן: כפי שאמר המנכ"ל, אנחנו עובדים על-פי כללים שנקבעו בהחלטת ממשלה.
<איתן הורן: מאז הדיון הקודם עבדנו בשיתוף עם משרד הפנים כדי לתאם ולחדד את הדברים.
<איתן הורן: המודל של דירוג הערים למעשה נבנה משני חלקים.
<איתן הורן: אחד, ניקוד הצורך, כך אנו קוראים לו, שמורכב למעשה מן העבירות הרלוונטיות למערך, 60% סל עבירות שנוגעות לאיכות החיים ו-40% סל עבירות הרחוב, שהן עבירות האלימות הנמוכות, לא כולל רצח, שבהן המערך הזה מתעסק, שבאים מנתוני המשטרה.
<איתן הורן: למעשה על-פי זה כל רשות מקומית מקבלת את הניקוד שלה.
<איתן הורן: לצד זה יש לנו את הקריטריונים של ייצוגיות, שהם למעשה המדיניות של הממשלה, וחלקם גם באו מהשולחן הזה – לתת עדיפות לפריפריה, לתת עדיפות לרשויות מקומיות חלשות.
מירי רגב: עדיפות למגזר הערבי.
<איתן הורן: לתת עדיפות למקרים ייחודיים.
<איתן הורן: לכן מה שעשינו – ופה היינו מתואמים עם משרד הפנים – בנינו מודל.
<איתן הורן: לקחנו את האוכלוסייה.
<איתן הורן: בכל עשירייה של רשויות מקומיות, מה שנקרא אצלנו "מחסנית", יש מדיניות לכלול רשויות מדירוג כלכלי-חברתי נמוך, יש ייצוגיות לשתי רשויות מקומיות ערביות, יש ייצוג לחרדים, כאשר אנחנו מכניסים את ה"מחסניות" הללו אחת אחרי השנייה לפי התקציב שיש לנו.
<איתן הורן: כך עשינו.
<איתן הורן: בכל שינוי אנחנו שומרים ככל הניתן על הייצוגיות.
<איתן הורן: יצאה פרדס חנה כרכור, הלכנו לרשות המקומית הבאה מהמחסנית הבאה שדומה לה במאפיינים ובקריטריונים ובהקשרים השונים וקידמנו אותה, היא היתה הראשונה בניקוד באותה קבוצה.
<איתן הורן: כך אנחנו עובדים.
<רותם פלג: לגבי התוצאות, או התובנות עד כה, ראשית, יש דברים ברמת השטח שאנחנו מתקנים כל הזמן, ברמת הביקורת שאנחנו עורכים להכווין גם את המשטרה וגם את הרשויות המקומיות לטפל בדברים בצורה כזאת או בצורה אחרת, ועד עכשיו תוך הקפדה, במונחים שלנו, טובה מאוד, עם תיקונים היכן שצריך לערוך, עם בקרות שאנחנו עורכים גם ברמת המשרד וגם ברמות אחרות.
<רותם פלג: בסך הכול אנחנו שומרים על העסק הזה ומתקנים אותו תוך כדי תנועה.
<רותם פלג: ערכנו שינוי אחד בקריטריונים בסבב הקודם, כאשר הוצאנו את עבירות הפע"ר שהיו לנו בתוך התמהיל.
<רותם פלג: הבנו שפשוט הן לא רלוונטיות לשיטור העירוני וסתם הכניסו לנו רשויות שהעבירות הרלוונטיות פחות חזקות בהן, הקדימו אותן בתור.
<רותם פלג: אז עשינו את השינוי הזה.
<רותם פלג: אנחנו בודקים את עצמנו כל הזמן לאורך הדרך.
<רותם פלג: אנחנו גם עורכים סקרים ברשויות המקומיות כדי לראות שאנחנו באמת משפרים בסופו של דבר את הביטחון האישי.
<רותם פלג: הרי זאת המטרה.
מירי רגב: למרות שיש דוח פנימי של המשטרה שמצא ליקויים בפעילותן של חלק מן היחידות.
מירי רגב: לא אפתח את זה כעת.
מירי רגב: אמרתי לכם, דוח כזה כדאי שכל הוועדה תשמע אותו כי יש הרבה מאוד התייחסות לנושא השיטור המקומי.
מירי רגב: לכן את הדוח הזה – גם בסיכום שלי אגיד שאנחנו נאשר את הרשימה המופיעה בצו, אבל את הדוח הזה נבקש להציג בוועדה לקראת האישור הבא.
<רותם פלג: הדוח הזה הוא לא דוח שהמשרד לביטחון פנים עשה ולא דוח שאני ראיתי אז אני גם לא יכול להגיב עליו.
מירי רגב: נשלח לך אותו.
מירי רגב: נבקש מהמשטרה שתעביר לך אותו.
<רותם פלג: בתהליך הסדור, אחרי שהמשטרה תסיים את העבודה שלה וזה יהפוך להיות דוח סופי גם נראה את הדוח הסופי.
<רותם פלג: יש בסך הכול סדר עבודה תקין.
דוד צור: בעיקרון המשטרה לא מרוצה מהפרויקט הזה?
<דני שחר: אני מבקש לומר משפט עובדתי.
<דני שחר: החריגה של הפעילות שלא בסל העבירות היא 11.8%, שזה אפילו טוב יותר מאשר חשבתי.
<דני שחר: לדוגמה, אם יש הפרעת רעש, שזה קלאסי שיטור עירוני, והיא מתפתחת – אקח מקרה קיצון – לרצח, אז הפקח מעורב.
<דני שחר: זה נרשם לו מחוץ לסל שלו.
<דני שחר: הנתון – הבאנו אותו במיוחד לפה – הוא 11.8%, שזה טוב יותר מאשר חשבתי.
<דני שחר: עד 15% זה סביר לחלוטין.
<רותם פלג: בסופו של דבר צריך לתקן את זה, אבל זה חלק מתהליכי הביקורת שאנחנו עורכים לעצמנו ובאמת מתקנים את מה שטעון תיקון.
<רותם פלג: הסקרים בסך הכול מראים שהכיוון שלנו חיובי.
<רותם פלג: במרבית הרשויות המקומיות, כמעט בכל הרשויות המקומיות אנחנו רואים שיפור ברמת הביטחון האישי שתושבים מרגישים ובשביעות הרצון שלהם משירותי המשטרה שהם מקבלים באותה רשות מקומית.
<רותם פלג: פעמים רבות קשה להם להבדיל מה זה שיטור עירוני ומה זה משטרה רגילה, אבל אנחנו מסתכלים על הסך הכול והסך הכול הוא כלפי מעלה.
<רותם פלג: כאשר השינוי היחיד באותה רשות מקומית הוא שיטור עירוני אז אנחנו מבינים שהשיפור בשביעות הרצון הוא תוצאה של זה.
מירי רגב: חבר הכנסת צור, אתה רוצה לשאול עוד שאלה?
דוד צור: רציתי לשאול שאלה ולומר משהו.
דוד צור: ראשית, בעניין האמירה על הפרטה.
דוד צור: נאמר פה, בצדק אולי, את ציינת את זה וכולנו רגישים לעניין, דווקא לגבי המקומות החזקים זה נטען, שיש מאצ'ינג מתאים ברשויות מקומיות חזקות ואז אפשר לעשות סוג כזה של שיטור וזה מפלה לכאורה מקומות חלשים.
דוד צור: לזה אני אומר, דווקא במקומות שאפשר להסיט פעילות, גם של בולטוּת וגם של ניידוֹת תגובה, ממקומות שנמצאים בחסר ולשם להפנות שיטור רגיל, כי במקומות החזקים יש את השיטור העירוני, אז דווקא אני פחות מוטרד מכך שהם יעסקו בשיעור אפילו גבוה יותר בעבירות איכות חיים בעיקר, אולם בוודאי לא בחקירות.
דוד צור: רציתי לשאול, האם במסגרת המוקד האחוּד שרוצים לעשות יש כוונה גם לאחד את מוקדי 106 באזורים הללו לתגובה?
מירי רגב: מה זאת אומרת "לתגובה"?
דוד צור: הרי הניידות האלה מקבלות קריאות גם ממוקד המשטרה 100 וגם מהמוקד העירוני 106, ועכשיו נעשית עבודה לאיחוד מוקדים אחד, כלקחים ממוקדי 100.
דוד צור: אני שואל האם יש כוונה לאחד גם כאן.
דוד צור: איך זה אמור לפעול?
<רותם פלג: בנושא המוקד האחוד, אם מדובר על מוקד של משטרה, כיבוי אש ומגן דוד אדום, לצערנו הרב אנחנו עוד לא שם.
<רותם פלג: אנחנו מאוד תומכים בזה ברמת המשרד.
יעקב אשר: יש הצעת חוק בנושא הזה.
יעקב אשר: יש כרגע התנגדות של שרת הבריאות לעניין הזה אבל צריך לגמור אותו.
<רותם פלג: ברמת המשרד אנחנו מאוד בעד.
<רותם פלג: אנחנו חושבים שזה דבר נכון לעשות, מספר אחד, להביא את השלטון המקומי למוקד אחוד.
<רותם פלג: אנחנו עוד לא שם כי עוד לא הצלחנו אפילו לעבור את המשוכה של הגופים הלאומיים.
דוד צור: אני מדבר במסגרת המוקד המשטרתי.
<רותם פלג: כרגע המודל המשטרתי מדבר על מוקד ארצי, אז קצת בעייתי להביא את מוקד 106, שהוא מוניציפלי, לרמה הזאת.
<רותם פלג: מה שאנחנו עושים, במקומות שבהם אנחנו מקימים מוקד רואה של מצלמות, הוא יודע לתת שירותים גם למשטרה וגם לשלטון המקומי במקביל.
מירי רגב: אם יש כאן מישהו מהשלטון המקומי – ראשי עיריות, סגנים – שרוצה להגיד מילה, שיגיד.
מירי רגב: אני מבקשת לשמוע בעיקר את נציג רעננה, כי אני מבינה שהם נגד זה, בילסקי ביקש שנוריד אותו מהרשימה, הלא כך?... אתם למדתם את השיטה, אבל זה לא יעזור לכם בפעם הבאה.
יעקב אשר: גברתי היושבת-ראש, אני רוצה לדבר פה גם כחבר כנסת אבל גם כראש עירייה עד לפני שנה וחצי, ראש עירייה בבני-ברק שהכניס את השיטור העירוני לעירו והיה ראש העירייה הראשון שדיבר על כך שהוא רוצה משטרה בבני-ברק.
מירי רגב: עשית משהו טוב בבני-ברק...
יעקב אשר: קצת, את יודעת.
יעקב אשר: אני אומר לך מניסיון אישי, כי אני הייתי מי שליווה את ההקמה של זה ודחף את זה, וצריך גם להגיד תודה לשר אהרונוביץ.
יעקב אשר: אין שום ספק, היו ליקויים ויש דברים שלמדו תוך כדי תנועה, גם בעיר בני-ברק.
יעקב אשר: זה עשה שינוי מדהים בעיר בכל פרמטר שהוא, גם מבחינת ההרגשה והביטחון של האזרחים, גם מבחינת הסינכרון של הדברים המוניציפליים הפליליים והפליליים פחות.
יעקב אשר: לדוגמה, עשינו מבצע של הכנסת סחורה בחזרה לחנויות, כאשר בעלי חנויות השתלטו על מדרכות, ביניהם נחמדים יותר ונחמדים פחות.
יעקב אשר: זה היה הטיפול הראשון שעשינו ביחד עם השיטור העירוני.
יעקב אשר: זה מצליח מאוד והצליח מאוד.
יעקב אשר: אין לי ספק שכך גם במקומות אחרים.
יעקב אשר: אני יודע מחברי ראשי רשויות מקומיות שהם מאוד מרוצים.
יעקב אשר: אני לא יודע מה בילסקי רוצה או לא רוצה, אבל אם הוא לא רוצה אז יש לי בקשה נוספת.
מירי רגב: זה נאמר בציניות.
מירי רגב: הוא כן רוצה.
איתן גינזבורג: תשאלי את רותם פלג עד כמה בילסקי רוצה או לא רוצה.
יעקב אשר: אני בטוח שכאשר תשמעי את הסוף תביני למה אני עושה את זה דרך בילסקי.
יעקב אשר: אני רוצה לנצל את ההזדמנות הזאת כאן, ואני בטוח שאת תרצי לעזור בזה גם כן, כי העיר הזאת קרובה גם אליך.
יעקב אשר: הייתי בסיור לפני זמן לא רב בבית-שמש ונפגשנו עם מפקד המשטרה והוא דיבר על זה.
יעקב אשר: דובר עליהם ב-2016, אבל בבית-שמש לדעתי צריך לחשוב להכניס שיטור עירוני, למרות שאני באמת לא עושה פה 'תוכנית כבקשתך', אבל אנחנו יודעים גם את הרגישויות שיש בבית-שמש, גם את הגודל שלה ואת ההתפתחות שלה.
יעקב אשר: אני חושב שצריך להקדים את זה ככל הניתן.
יעקב אשר: יש רצון, גם של המערכת העירונית, גם של המשטרה המקומית, אז אם אפשר יהיה באיזו צורה להקדים את זה כך ייטב.
יעקב אשר: אני חושב שטוב את עושה שאת לא מעלה כרגע את נושא הביקורת.
יעקב אשר: נערוך דיון נפרד בוועדה.
מירי רגב: יבואו כל חברי הוועדה, כך נכון שיהיה.
יעקב אשר: אבל נעשה את זה מתוך ביקורת בונה ולא מתוך ביקורת שבאה לחפש אשמים.
יעקב אשר: מול כל ביקורת יבואו אנשים מן השטח, אם זה ראשי הרשויות המקומיות, לשעבר או של היום, ויגידו: עם כל הכבוד לביקורת, וצריך לתקן דברים וצריך להתאים אותם, כי בסופו של דבר מדובר פה על איחוד של גופים וזה הדבר הכי קשה במדינת ישראל כפי שידוע לנו, אבל בסופו של יום זה נתן לרשויות המקומיות ולאזרחים המון.
מירי רגב: אני מבקשת לעבור להקראה.
מירי רגב: שאלתי אם יש כאן מישהו שרוצה לדבר, אז בבקשה.
איתן גינזבורג: אנחנו רוצים לברך אותך.
מירי רגב: ברכות זה תמיד טוב.
<יעלה מקליס: קודם כול, באמת אני מברכת על הישיבה הזאת.
<יעלה מקליס: ההצטרפות של יהוד מונוסון לנושא של ביטחון אישי היא דבר מאוד חיובי מנקודת ראותו של ראש עירייה.
<יעלה מקליס: בחודשיים האחרונים ראינו עד כמה זה חשוב, במיוחד שהופכים אותי בין רגע מרב"ט מקליס לרמטכ"ל יהוד מונוסון.
<יעלה מקליס: זה לא ברור מאליו.
<יעלה מקליס: ברמה של שיתוף פעולה, עם הדוגמה של מבצע "צוק איתן" שהיא דוגמה טובה, שיתוף הפעולה בין פיקוד העורף לבין הרשות היה מופלא בעיניי ובאמת יצר את הביטחון האישי של התושבים ושלנו כמי שעומדים בראש המערך הזה כדי לדעת שאנחנו באמת ערוכים ומוכנים.
<יעלה מקליס: אתם יודעים, במקרה היתה נפילת טיל אצלנו וגם סגרנו את השמים, אז באמת זה היה מאוד-מאוד חשוב.
<יעלה מקליס: אם יהיה שיתוף פעולה טוב בין המשטרה והפקחים, לא ברמה האישית, כפי שזה מתבצע היום, אלא גם ברמה הפורמלית, באמת אנחנו יכולים לעשות דברים נפלאים לטובת הביטחון האישי של התושבים שלנו.
<יעלה מקליס: תודה רבה על כך שאתם כללתם אותנו.
<יעלה מקליס: אנחנו תמיד שמחים לעזרה ותמיד שמחים גם לקחת חלק באחריות לטובת התושבים שלנו.
איתן גינזבורג: אנחנו רוצים להצטרף לברכות.
איתן גינזבורג: ראש העירייה לא הצליח להגיע היום אבל זאב בילסקי רוצה לברך כל אחד ואחת מכם באופן אישי.
איתן גינזבורג: הוא כל-כך הרבה שנים מדבר על זה וכל-כך הרבה שנים רוצה את זה, והוא כל-כך שמח על כך שיש הזדמנות לחזור לעיר ולקבל את המתנה הזאת שנקראת שיטור עירוני.
איתן גינזבורג: עכשיו אני רואה שזה נכנס ב-1 בינואר.
איתן גינזבורג: נגיד לו שאולי בשבילו קצת יקדימו.
<רותם פלג: עד שהוא יתחיל לעשות את העבודה יהיה כבר 1 בינואר אז אנחנו לא דואגים.
איתן גינזבורג: בכל מקרה, אנחנו רוצים להודות מאוד לך, יושבת-ראש הוועדה.
איתן גינזבורג: יוצאים תחת ידייך הרבה חוקים טובים בשנה האחרונה, אז כאן יש עוד מעשה טוב.
איתן גינזבורג: אנחנו רוצים להודות גם למנכ"ל המשרד, ודרכך לשר ולכל הצוות.
איתן גינזבורג: זה דבר חשוב, גם לתושבים וגם בכלל לציבור, לתחושה הכללית.
איתן גינזבורג: אנחנו שומעים הדים מערים אחרות.
איתן גינזבורג: אני לא חושב שיש פה הפרטה.
איתן גינזבורג: אני חושב שיש פה שיפור של איכות החיים של התושב.
איתן גינזבורג: אני חושב שבסופו של דבר זו המטרה של כל מי שיושב כאן, שהתושבים ירגישו בטוחים יותר, מרוצים יותר ושאיכות החיים שלהם תשתפר.
מירי רגב: עוד מישהו רוצה להגיד משהו?
<יעלה מקליס: שנה טובה.
מירי רגב: שנה טובה יותר.
<תובל צ'סלר: דבר אחרון לפני ההקראה, הזכירו פה את 2016.
<תובל צ'סלר: צריך להזכיר שזה בעצם פיילוט, בגלל דברים שדיברנו עליהם מקודם.
מירי רגב: הפיילוט יסתיים ב-2015.
<תובל צ'סלר: ללא הארכה נוספת על-ידי הכנסת שתצטרך שוב לדון לגופו של עניין לא תהיה המשכיות.
מירי רגב: לכן אמרתי שהדיון הבא יהיה דיון מהותי מאוד.
<תובל צ'סלר: לצורך העניין, יהוד נווה מונוסון שמצטרפת בינואר 2015 יש לה חצי שנה, אלא אם כן החוק יוארך שוב.
<תובל צ'סלר: לכן צריך לזכור את זה.
<תובל צ'סלר: דבר שני, יש לציין שבמסגרת החוק הוגש לנו דיווח חצי שנתי כנדרש.
מירי רגב: הוא מונח כאן על השולחן.
<יואל הדר: גברתי רוצה שבפעם הבאה נביא את החוק הזה כהוראת קבע?
מירי רגב: תביאו ונראה.
מירי רגב: תמיד עדיף מקבע להוריד להוראת שעה מאשר מהוראת שעה להעביר לקבע.
<רותם פלג: אנחנו יכולים להבטיח שנביא את זה כהוראת קבע.
<רותם פלג: אחרי כן זה בידיים שלכם.
מירי רגב: יתקבלו החלטות אחרי הדיון שנערוך.
מירי רגב: הדיון הזה יהיה כל-כך מהותי שיחייב גם להביא לכאן את ראשי העיריות, שגם הם יציגו את הדברים.
מירי רגב: זה יהיה יום עיון מסודר ומרוכז שבו תסבירו את כל הדברים.
מירי רגב: תשתדלו לא לעשות את זה רק חודש לפני שהמועד מסתיים כי הפעם לא נעמוד בלחץ הזה.
מירי רגב: בואו כפי שצריך, 3 חודשים לפני, 4 חודשים לפני, כדי שנוכל לקיים דיונים אמיתיים.
<רותם פלג: רק להזכיר לכולם שהסיבה שבפעם הקודמת כך קרה היא כי אתם יצאתם לבחירות.
מירי רגב: תמיד אנחנו אשמים, זה ברור...
מירי רגב: תמיד אנחנו אשמים ותמיד הליכוד אשם...
מירי רגב: אבל נמשיך להיות אשמים ונמשיך להיות בשלטון, בעזרת השם.
<רותם פלג: באותו זמן לא היתה כנסת אז יכולנו לעשות מה שאנחנו רוצים אבל פשוט לא היתה כנסת.
<תובל צ'סלר: צריך לזכור שזה פיילוט לא רק בגלל שזה ניסוי לראות אם הוא עובד אלא גם בגלל המשמעויות העקרוניות שלו, שאנשים שאינם שוטרים עכשיו הולכים לעכב.
מירי רגב: ברור שבעצם אין סמכויות של שוטרים בשיטור העירוני אלא יש חלוקה כפי שקבענו בחקיקה.
<תובל צ'סלר: צו לייעול האכיפה והפיקוח העירוניים ברשויות המקומיות (הוראת שעה) (שינוי התוספת הראשונה לחוק) (מס' 3), התשע"ד-2014 "בתוקף סמכותי לפי סעיף 18(א) לחוק לייעול האכיפה והפיקוח העירוניים ברשויות המקומיות (הוראת שעה), התשע"א-2011 (להלן – החוק), בהסכמת שר הפנים ובאישור ועדת הפנים והגנת הסביבה של הכנסת, אני מצווה לאמור:
מירי רגב: לפני שאנחנו עוברים להצבעה אני רוצה להגיד שבהמשך לכך שאנחנו נאשר את הצו, ונוציא כמובן מסמך מסודר לשר שוועדת הפנים והגנת הסביבה אישרה את זה, אני מבקשת ששלושה חודשים לפני שהצו יפוג יובאו כל הממצאים לדיון רציני עם ראשי העיריות בנושא הזה, גם הצגת הדוח, גם התייחסות של השלטון המקומי – יוחאי וג'ימה – וגם התייחסות של ראשי העיריות לעניין הזה.
מירי רגב: אני חושבת שהמינון שאני רואה פה הוא מינון נכון, גם של רשויות מקומיות חזקות וגם של רשויות מקומיות חלשות, גם חרדים וגם ערבים.
מירי רגב: זה נכון וחשוב וכך אנחנו צריכים להמשיך לעשות.
מירי רגב: גם מהפריפריה וגם מהדרום וגם מהצפון – זה נכון.
מירי רגב: 2 בעד, אין מתנגדים, אין נמנעים.
מירי רגב: חג שמח.
מירי רגב: אנחנו פותחים את ישיבת ועדת הפנים והגנת הסביבה בהמשך לבקשת מבקר המדינה לדחיית המועד להגשת דוחות על תוצאות ביקורת החשבונות של סיעות האם והרשימות המשותפות שיתמודדו בבחירות לרשויות המקומיות באוקטובר 2013.
מירי רגב: כידוע, הבקשה הזאת באה לוועדה לפני מספר חודשים, נכון, היועץ המשפטי?
מירי רגב: במאי?
מירי רגב: ואנחנו אישרנו הארכה לספטמבר.
<קריאה: עד מחר.
מירי רגב: - - עד מחר.
מירי רגב: המבקר ביקש לדחות את זה שוב לחודשיים משום שהם לא הצליחו – כמובן שאת כל הדוחות שהספיקו הם מעבירים והכסף יועבר.
מירי רגב: את כל הדוחות שלא הספיקו, שם בעצם הכסף יתעכב ולא יועבר.
מירי רגב: האם אני הבנתי נכון?
<גלעד קרן: מה שהסברת זה מדויק.
<גלעד קרן: נחכה שמשרד המבקר יסביר את ההצעות לדחייה.
מירי רגב: אז מבקר המדינה, נא להסביר בבקשה את הצורך כאן בדחייה.
<חנה רותם: אז כמו שצוין, באמת ניתנה דחייה אחת על ידי הוועדה בהתאם לבקשות הסיעות להגיש את הדוחות שלהם באיחור.
<חנה רותם: אנחנו בהליך הרגיל של ביקורת מעבירים לסיעות טיוטת ממצאים להתייחסותן.
<חנה רותם: חלק ניכר מהסיעות שקיבלו את הטיוטה הזאת נתבקשו להמשיך וביקשו אורכות בגלל עומד הממצאים, חופשות, חגים, "צוק איתן" וסיבות שונות ומגוונות.
<חנה רותם: אנחנו כמובן רוצים לתת להן את האפשרות להתייחס וגם לבדוק את התשובות שלהן לעומק ולכן מתבקש אישור הוועדה הזאת לדחייה נוספת.
<חנה רותם: אני רוצה לציין שרוב הסיעות לא נפגעות מזה כיוון שלא מגיעים להן עודפים של כספים.
<חנה רותם: להיפך, הן צריכות להחזיר לאוצר המדינה.
<יוסי ברון: אנחנו מצטרפים לבקשה ואין לנו התנגדות.
<יוסי ברון: בוודאי אנחנו רוצים לאפשר לאותן סיעות שיש התייחסות, שיתנו להן - -
מירי רגב: לאפשר להן בעצם להכין את הכל.
מירי רגב: אני מבינה שהעבודה דיברו אתי וגם מרצ אם אני לא טועה.
מירי רגב: כל הסיעות שהשתתפו בבחירות, גם הם מבקשים והתקשרו לשאול אם אני מאשרת או אז אמרתי שאני מביאה את זה לוועדה משום שמחר אמורה לפוג הארכה נוספת של הוועדה, נכון?
מירי רגב: משרד המשפטים, לפני שנביא את זה להצבעה.
מירי רגב: בבקשה, אתה היועץ המשפטי של ש"ס.
<קריאה: משרד המשפטים בעד.
<נדב עשהאל: אני רק רוצה להדגיש, שלא תהיה אי הבנה:
<נדב עשהאל: נאמר כבר על ידי חנה ועל ידי היושב ראש לגבי שחרור של כספים של מי שהגיש ושקיבל דוח חיובי.
<נדב עשהאל: הבנו שלגבי רשימות עצמאיות נעשה אותו הליך ומשרד הפנים התמהמה מאד בשחרור הכספים שמגיעים, היתרה.
<נדב עשהאל: הייתי רוצה שזה יקבל ביטוי בוועדה.
מירי רגב: שוחחתי על זה עם תומר, היועץ המשפטי של הוועדה, ואני מבינה גם בעקבות שאלות של סיעות שפנו אלי לגבי הדחייה והאישור זה צריך להיות ברור וחד: סיעות שקיבלו מאזן חיובי, צריך לשחרר להם את הכסף, חנה.
<חנה רותם: לא אנחנו משחררים את הכסף.
<חנה רותם: אנחנו מעבירים את זה - -
מירי רגב: - - משרד הפנים, סיעות שאין אתן בעיה, משרד הפנים צריך להעביר להן את הכסף.
מירי רגב: אז למה עוכב עד עכשיו?
<יוסי ברון: מה שעוכב לא עוכב מתוך סיבה מיוחדת כדי לעכב אלא או שהיתה בעיה במערכת הממוחשבת מול האוצר - -
מירי רגב: אני מבקשת לטובת הפרוטוקול - -
<יוסי ברון: - - במקרה שיש בעיה מחשבית, אנחנו עושים את זה ידנית.
מירי רגב: אני מבקשת שגם היועץ המשפטי לוועדה, שמביא לי את החתימה שלה אישור שאנחנו נאשר בסופו של דבר, צריך שיהיה ברור להוסיף סעיף גם למבקר המדינה כמובן, הם יודעים מזה, וגם למשרד הפנים וגם לאוצר, שכל הסיעות שסיימו במאזן חיובי, הכסף יחזור אליהן ללא קשר להארכה.
מירי רגב: הארכה תהיה לאותן סיעות שלא סיימו בגלל "צוק איתן", בגלל היבטים כאלה ואחרים וביקשו גם ממני, כיו"ר הוועדה, וגם מחברי הכנסת של סיעות הבית השונות שכן נלך לקראתן, אני לא רואה עם זה בעיה.
מירי רגב: לכן, אני חושבת שאני נוטה, ותכף נשמע את חבר הוועדה נחמן שי שנמצא פה, שיש לו זכות הצבעה יחד אתי, באופן עקרוני אני נוטה לאשר את הבקשה הזאת עם הסייג הזה, שיהיה ברור שאותן סיעות בית שיש להן מאזן חיובי יקבלו את התקציבים כולל העצמאיות או כל אחד אחר.
מירי רגב: היועץ המשפטי של ש"ס, זה בסדר?
<נדב עשהאל: מאה אחוז.
מירי רגב: היועץ המשפטי של העבודה?
מירי רגב: חיליק, אתה רוצה להגיד משהו?
יחיאל חיליק בר: רק שאלה: כמה זמן המבקר ביקש?
מירי רגב: אנחנו אישרנו לו, הם פנו מה-5 ליולי עד ה-23 לספטמבר.
מירי רגב: זה מסתיים מחר.
יחיאל חיליק בר: אז הוא רוצה הנחה של?
מירי רגב: חודשיים.
<גלעד קרן: חודשיים זה אומר עד ה-25 בנובמבר.
מירי רגב: מי אמור להקריא את זה?
<גלעד קרן: לא צריך להקריא את זה.
<גלעד קרן: הנה: "תוצאות הביקורת לגבי הסיעות שהליך הביקורת שלהן הסתיים...
<גלעד קרן: הדוח הסופי לגבי כלל סיעותיהן יוגש עד ליום ה-25 בנובמבר".
יחיאל חיליק בר: אני רוצה להגיד מילה, ברשותך: קודם כל, אני ממש לא מתנגד שמי שסיים עם מאזן חיובי יקבל את הכסף.
יחיאל חיליק בר: לא צריך לעכב ספקים, ואני מבין את זה כמזכ"ל מפלגה בטח יותר מחבר כנסת.
יחיאל חיליק בר: ההיפך.
יחיאל חיליק בר: בגלל שאנחנו רוצים שכמו כל שנה מפלגת העבודה והליכוד יקבלו מאזן חיובי, לא רק בגלל "צוק איתן" אלא גם בגלל כמות הרשויות שטיפלנו בהן, ראשי ערים וכולי, רוצים באמת לעשות עבודה יסודית, צריכים את הזמן הזה ולכן מאד מאד תומכים ומבקשים לאשר את בקשת המבקר.
מירי רגב: דיבר אתי גם הגזבר שלכם.
מירי רגב: זה בסדר, זה מקובל עלי, אין שום בעיה עם זה.
מירי רגב: נחמן, אפשר?
נחמן שי: אנחנו בעד.
מירי רגב: אז אם כך, לטובת הפרוטוקול, הבקשה של מבקר המדינה מאושרת.
מירי רגב: נחמן שי וחברת הכנסת רגב מאשרים את זה.
מירי רגב: בתוספת של העברה שהעברנו כאן, של היועץ המשפטי של הוועדה - -
<גלעד קרן: אם אתם רוצים, אני אחזור על הסיכום.
מירי רגב: תחזור על הסיכום וגם שיהיה כתוב במכתב שאני מוציאה היום למבקר המדינה, לשר הפנים ולשר האוצר וכמובן, עותק שאתה תשלח לכל הסיעות כי כולם פונים אלי או שאתה רוצה שהוועדה תשלח?
<חנה רותם: אנחנו נשלח.
מירי רגב: אתם שולחים.
מירי רגב: אז את המכתב שלנו מבקר המדינה ישלח לכל הסיעות.
<גלעד קרן: תוצאות הביקורת לגבי סיעות האם שהליך הביקורת שלהן הסתיים, יוגשו במועד קרי – ביום 23.9.2014 כך שסיעות אלה תוכלנה לקבל את יתרת המימון הממלכתי שמגיעה להן.
<גלעד קרן: הדוח הצפוי לגבי שאר סיעות האם יוגש עד ליום 25.11.2014.
מירי רגב: בוקר טוב לכולם, שלום כבוד סגן שר הדתות ידידי הרב בן-דהן, חברי הכנסת שהגיעו לכאן: אורית סטרוק, דוד צור, דוד אזולאי וכל מי שהגיע לכאן בפגרה.
מירי רגב: זה דיון שלישי או רביעי של ועדת הפנים והגנת הסביבה בפגרה.
מירי רגב: סיירנו בטייבה בנושא אלימות במגזר הערבי, סיירנו במזרח ירושלים בנושא הידרדרות המצב הביטחוני שם, אנחנו עוסקים בסוגיות חשובות לעם ישראל, לארץ ישראל, לתורת ישראל.
דוד אזולאי: אנחנו עוסקים בנושא הידרדרות שירותי הדת.
מירי רגב: אני שמחה שיכולת להגיע לכאן.
מירי רגב: שלום לחברת הכנסת פנינה תמנו-שטה ידידתי, ברוכה הבאה לדיון.
מירי רגב: תיכף אתייחס לנושא הדיון כפי שהגדרתי אותו, אבל לפני כן אני מבקשת להגיד כמה דברים על הפינוי בגבעת עמל.
מירי רגב: ועדת הפנים והגנת הסביבה עסקה רבות בפינוי תושבי גבעת עמל.
מירי רגב: היום משטרת ישראל מפנה אותם בצורה הכי עדינה שהיא יכולה לפעול, משום שיש צו בית-משפט ואנחנו לא יכולים להפר את צו בית-המשפט.
מירי רגב: עם זאת, אני חייבת להגיד שזה שראש העירייה לא עשה את כל מה שניתן כדי למנוע את הפינוי האכזרי הזה, הלא מוסרי והלא יהודי הזה לפני ערב ראש השנה – זה בושה וחרפה.
מירי רגב: אני חייבת פה לציין את חברתי איילת שקד, שיחד אתי ועם דב חנין פעלנו רבות כדי לנסות להגיע להסכמים בין היזמים, ראש העירייה ותושבי השכונה וחבל שלא הצלחנו לעשות את זה.
מירי רגב: חבל שזה גם הגיע אלינו מאוחר, אחרי שבית-המשפט כבר אמר את דברו, וכמובן כנסת ישראל לא יכולה להתערב אחרי שבית-המשפט כבר החליט לפנות את התושבים.
מירי רגב: צר לי על כך.
מירי רגב: באחריותו של ראש עירייה שפינויים כאלה לא יהיו בעירו.
מירי רגב: צר לי על אותם תושבים בגבעת עמל שלא הצלחנו לסייע להם יותר.
מירי רגב: דבר אחד ברור, לא מפנים אנשים מביתם לפני חגים, ובטח לא לפני ראש השנה.
מירי רגב: אני רוצה לחזור לדיון של היום.
מירי רגב: כדי שיהיה ברור לכולם, כל מי שמקשיב ויסמס לי תיכף מחדרים שונים, הדיון היום עוסק בהתנהלות משרד הדתות – לא משרד המשפטים – בהצעת ה"מחליטים" בעניין הגיור.
מירי רגב: כיצד משרד הדתות הוביל את הצעת ה"מחליטים" הזאת?
מירי רגב: כיצד משרד הדתות תיאם את הצעת ה"מחליטים" הזו עם משרד המשפטים?
מירי רגב: מדוע מי שמוביל הצעת חוק בנושא גיור זה שרת המשפטים ולא שר הדתות?
דוד אזולאי: הוא רוצה לגייר את הפלסטינים גם.
מירי רגב: והאם כבוד סגן השר בן-דהן, שאני באמת מאוד-מאוד מעריכה ומכבדת אותו, עומד מאחורי דבריו שאמר בוועדת הפנים והגנת הסביבה בישיבה שהתקיימה ב-22 במאי, בה הוא סקר את עבודת משרדו, ובה הוא נשאל בין היתר בנושא הגיור?
מירי רגב: הוא אמר: "נושא הגיור עבר אלי אחרי ההסכם הקואליציוני.
מירי רגב: קודם הגיור היה מופקד במשרד ראש הממשלה.
מירי רגב: " שאלתי אותו: "האם אתם בוחנים את נוהל הגיור?
מירי רגב: " סגן השר השיב כי "תהליך הגיור עצמו הוא תהליך הלכתי".
מירי רגב: חזרתי ושאלתי אותו בנושא הנוהל ואז הוא השיב: "קודם כול, את הנוהל הזה לא אנחנו קובעים.
מירי רגב: הרבנות הראשית קובעת".
מירי רגב: כך השיב לי סגן שר הדתות.
מירי רגב: זה כתוב בפרוטוקול, לא המצאתי שום דבר.
מירי רגב: השאלה הנשאלת, ועליה אני מדברת כאן – כפי שאתם רואים אני לא שייכת לש"ס או לבית היהודי.
מירי רגב: אני יהודייה מסורתית וחשוב לי שנושא "מיהו יהודי" לא יפצל את העם הזה.
מירי רגב: אני שואלת שאלה פשוטה את סגן השר בן-דהן.